इससे पहले ट्रिनबागो नाइट राइडर्स के कप्तान ड्वेन ब्रावो ने टॉस जीतकर पहले गेंदबाजी करने का फैसला किया। हालांकि उनका ये फैसला पूरी तरह से गलत साबित हुआ। आंद्रे फ्लेचर और डेविड वॉर्नर की सलामी जोड़ी ने पहले विकेट के लिए 49 रनों की ताबड़तोड़ साझेदारी कर टीम को जबरदस्त शुरुआत दी। फ्लेचर 17 रन बनाकर आउट हुए। डेविड वॉर्नर एक छोर पर टिके रहे और 55 गेंद पर 72 रनों की नाबाद पारी खेली। रहकीम कार्नवाल (53 रन, 29 गेंद, 2 चौके, 5 छक्के) और कप्तान किरोन पोलॉर्ड (65 रन, 23 गेंद, 1 चौके, 7 छक्के) ने आखिर में धुंधाधार पारियां खेल टीम को एक बड़े स्कोर तक पहुंचा दिया। सेंट लूसिया ने आखिरी 32 गेंद पर 84 रन बनाए।